Koordinatės: 49°50′08″ š. pl. 24°00′53″ r. ilg.﻿ / ﻿49.83556°š. pl. 24.01472°r. ilg.﻿ / 49.83556; 24.01472

|  |
| --- |
| Nacionalinis universitetas „Lvovo Politechnikaukr. *Національний університет «Львівська політехніка»* |
|  |
|  
Pagrindinis korpusas |
| lot. *Litteris et artibus* |
| Įkurtas | 1816 m. |
| Tipas | Valstybinis |
| Rektorius | Jurijus Bobalo (nuo 2007) |
| Darbuotojų | 2 200 |
| Studentų | 35 000 |
| Vieta | S. Banderos g. 12, LvovasUkraina Ukraina |
| Svetainė | www.lpnu.ua |

**Nacionalinis universitetas „Lvovo Politechnika"** (ukr. *Національний університет «Львівська політехніка»*) – valstybinė aukštoji technikos mokykla Lvove, Ukrainoje. Nuo pat įkūrimo 1816 m. jis buvo vienas svarbiausių mokslo ir technologijų plėtros centrų Vidurio Europoje. Tarpukaryje „Lvovo Politechnika" kartu su „Varšuvos Politechnika" buvo viena svarbiausių Lenkijos technikos mokyklų. 2020 m. universitetas įtrauktas į pasaulio 1000 geriausių universitetų sąrašą pagal „Times Higher Education" reitingą.

Veikla
------

„Lvovo Politechniką" sudaro 18 švietimo ir mokslo institutų. 2019 m. universitete studijavo apie 35 000 studentų. Ugdymo procesą vykdė 2200 dėstytojų kolektyvas, iš kurių daugiau nei 320 buvo mokslų daktarai. Ugdymo procese dalyvavo mokslininkai iš Ukrainos nacionalinės mokslų akademijos mokslo įstaigų, specialistai iš pramonės įmonių. 2018-2019 mokslo metais parengti 66 mokymo sričių specialistai.

Istorija
--------

1844 m. įkurta Technikos akademija. Joje įvyko pirmasis pokalbis telefonu Austrijos-Vengrijos teritorijoje tarp akademijos aktų salės ir chemijos fakulteto. Tais pačiais metais akademijos rektoriumi tapo žinomas Lvovo architektas Julianas Zacharevičius, o akademija pervadinta į Politechnikos mokyklą (vok. *Polytechnische Schule*). J. Zacharevičius suprojektavo pagrindinio korpuso ir chemijos fakulteto pastatus. Pagrindinis įstaigos pastatas, vadinamas „Lenkijos technikos universitetų motina", buvo suprojektuotas tuo metu madingu eklektišku neorenesanso stiliumi.

1880 m. Politechnikos mokykloje apsilankė imperatorius Pranciškus Juozapas I. Jo įsakymu pas tapytoją Janą Mateiką buvo užsakyta nutapyti 11 drobių, vaizduojančių mokslo ir technikos pažangą. Paveikslai pakabinti universiteto pagrindinių rūmų aktų salėje.

1919 m. per Lenkijos–Ukrainos karą, lenkai universitete įrengė įtvirtintą punktą, kuriame šaukė naujokus į Lenkijos kariuomenę.

1920 m. aukštoji mokykla pervadinta į „**Lvovo Politechniką**" (lenk. *Politechnika Lwowska*), priimtas naujas statutas.

1941 m. liepos mėn. vokiečių okupacinė kariuomenė įvykdė egzekuciją lenkų profesoriams.

1939-1993 m. sovietų valdžia švietimo įstaigą pervadino į **Lvovo politechnikos institutą**. Po Antrojo pasaulinio karo jis buvo vadinamas Lvovo Lenino komjaunimo vardo Lenino ordino politechnikos institutu.

1993 m. politechnikos institutui suteiktas universiteto statusas, įstaiga pavadinta Valstybiniu universitetu „Lvovo Politechnika". 2000 m. tapo Nacionaliniu universitetu „Lvovo Politechnika".

2009 m. liepos 8 d. „Lvovo politechnikai" suteiktos savivaldos teisės – autonominio, nacionalinio mokslinių tyrimų universiteto statusas.

Žymūs alumnai
-------------

* Brunonas Abakanovičius, inžinierius
* Stepanas Bandera, ukrainiečių nacionalistas (OUN)
* Boleslovas Liutikas, lietuvių politikas
* Denysas Šmyhalis, Ukrainos premjeras
* Boleslavas Toločko, Varšuvos technikos universiteto profesorius

Galerija
--------

* Universitetas tarpukaryjeUniversitetas tarpukaryje
* Mokslinė bibliotekaMokslinė biblioteka
* LaiptinėLaiptinė
* Interjero fragmentas su J. Mateikos paveikslaisInterjero fragmentas su J. Mateikos paveikslais
* Pirmojo rektoriaus J. Zacharevičiaus biustasPirmojo rektoriaus J. Zacharevičiaus biustas

Šaltiniai
---------

1. ↑  Ownership structure Lviv Polytechnic National University. Nuoroda tikrinta April 30, 2023.
2. ↑  „Львівська політехніка пропустила своє 200-річчя" (ukrainiečių). Nuoroda tikrinta 2020-04-03.
3. ↑  „6 українських вишів у світовому рейтингу університетів. СПИСОК". *Українська правда \_Життя*. Nuoroda tikrinta 2020-04-03.
4. ↑  Zaxid.net. „Юрія Бобала втретє обрали ректором "Львівської політехніки"". *ZAXID.NET* (ukrainiečių). Nuoroda tikrinta 2020-04-03.
5. ↑  „Resolution of the Cabinet of Ministers of Ukraine No. 713 dated July 8, 2009". *zakon1.rada.gov.ua*. Nuoroda tikrinta 2017-09-11.

Nuorodos
--------

|  |  |
| --- | --- |
|  | **Vikiteka: Nacionalinis universitetas Lvovo Politechnika** – vaizdinė ir garsinė medžiaga  |

* Oficiali svetainė